Մեծ ուրախութեամբ եւ խանդավառութեամբ Հայ Օգնութեան Միութեան Արեւմտեան ԱՄՆի Շրջանի Լոռի Մասնաճիւղի վարչութիւնը եւ ամդամները Ուրբաթ, Յուլիս 8, 2016ին երեկոյեան ժամը 7:30ին դիմաւորեցին հովանաւորուհի ՝ Այրին Պուտագեանը Սան Ֆերնանտօ Հովիտի Թիթիզեան սրահին մէջ: Այրին Պուտագեանը, հիմք ունենալով իր անցեալի ուսուցչական ասպարէզին, հաւատալով ՀՕՄի Շաբաթօրեայ վարժարաններուն կատարած սուրբ գործունէութեան, կուգայ շարունակելու իր ազնուական առաքելութիւնը , նուիրելով առատաձեռն գումար մը՝ $30,000, Լոռի Մասնաճիւղի Շաբաթօրեայ Վարժարանին որը յետ այսու պիտի կոչուի « ՀՕՄ-ի Լոռի Այրին Պուտագեան Շաբաթօրեայ Վարժարան»: